23.2.2023
EL
Επίσημη Εφημερίδα της Ευρωπαϊκής Ένωσης
L 58/1625
ΕΠΙΤΡΟΠΉ ΔΑΝΕΙΟΛΗΠΤΙΚΈΣ ΚΑΙ ΔΑΝΕΙΟΔΟΤΙΚΈΣ ΠΡΆΞΕΙΣ — ΔΑΝΕΙΟΛΗΠΤΙΚΈΣ ΚΑΙ ΔΑΝΕΙΟΔΟΤΙΚΈΣ ΠΡΆΞΕΙΣ ΜΕ ΤΗΝ ΕΓΓΎΗΣΗ ΤΟΥ ΠΡΟΫΠΟΛΟΓΙΣΜΟΎ ΤΗΣ ΈΝΩΣΗΣ (ΕΝΔΕΙΚΤΙΚΌ)
VII.
ΕΓΓΥΗΣΗ ΠΟΥ ΠΑΡΕΧΕΤΑΙ ΑΠΟ ΤΗΝ ΕΥΡΩΠΑΪΚΗ ΕΝΩΣΗ ΣΤΑ ΔΑΝΕΙΑ ΕΥΡΑΤΟΜ ΤΑ ΟΠΟΙΑ ΠΡΟΟΡΙΖΟΝΤΑΙ ΓΙΑ ΤΗ ΧΡΗΜΑΤΟΔΟΤΗΣΗ ΤΗΣ ΒΕΛΤΙΩΣΗΣ ΤΟΥ ΒΑΘΜΟΥ ΑΠΟΔΟΤΙΚΟΤΗΤΑΣ ΚΑΙ ΑΣΦΑΛΕΙΑΣ ΤΩΝ ΠΥΡΗΝΙΚΩΝ ΣΤΑΘΜΩΝ ΤΩΝ ΧΩΡΩΝ ΤΗΣ ΚΕΝΤΡΙΚΗΣ ΚΑΙ ΑΝΑΤΟΛΙΚΗΣ ΕΥΡΩΠΗΣ ΚΑΙ ΤΗΣ ΚΟΙΝΟΠΟΛΙΤΕΙΑΣ ΑΝΕΞΑΡΤΗΤΩΝ ΚΡΑΤΩΝ 1.
Νομική βάση
Απόφαση 77/270/Ευρατόμ του Συμβουλίου, της 29ης Μαρτίου 1977, περί εξουσιοδοτήσεως της Επιτροπής να συνάπτει δάνεια Ευρατόμ με σκοπό τη συμμετοχή στη χρηματοδότηση των πυρηνικών σταθμών παραγωγής ηλεκτρικής ενέργειας (ΕΕ L 88 της 6.4.1977, σ.
9).
2.
Περιγραφή
Σύμφωνα με την απόφαση 94/179/Ευρατόμ (ΕΕ L 84 της 29.3.1994, σ.
41), η Ευρωπαϊκή Ένωση επεκτείνει τα δυνάμει της απόφασης 77/270/Ευρατόμ δάνεια Ευρατόμ για τη βελτίωση του βαθμού αποδοτικότητας και ασφάλειας των πυρηνικών σταθμών των χωρών της Κεντρικής και Ανατολικής Ευρώπης και της Κοινοπολιτείας Ανεξάρτητων Κρατών.
Το ανώτατο συνολικό ποσό των δανείων Ευρατόμ για τα κράτη μέλη και τις τρίτες χώρες παραμένει 4 000 000 000 EUR.
Το 2000, η Επιτροπή αποφάσισε να χορηγήσει δάνειο σχετικά με τον σταθμό Κοζλοντούι στη Βουλγαρία (212 500 000 EUR) και η τελευταία τμηματική πληρωμή πραγματοποιήθηκε το 2006.
Το 2000, η Επιτροπή χορήγησε δάνειο στον K2R4 στην Ουκρανία, αλλά μείωσε το ύψος του δανείου στο ισοδύναμο σε ευρώ ποσό των 83 000 000 δολαρίων (USD) το 2004.
Χορηγήθηκε δάνειο στον K2R4 ύψους 39 000 000 EUR (πρώτη δόση) για το 2007, 22 000 000 USD για το 2008 και 10 335 000 USD για το 2009, σύμφωνα με την απόφαση της Επιτροπής του 2004.
Το 2004, η Επιτροπή έλαβε απόφαση σχετικά με τον σταθμό Cernavodă στη Ρουμανία (223 500 000 EUR).
Το 2005 εκταμιεύθηκαν μια πρώτη δόση ύψους 100 000 000 EUR και μια δεύτερη ύψους 90 000 000 EUR, ενώ το 2006 εκταμιεύθηκε η τελευταία, ύψους 33 500 000 EUR.
Το 2013, η Επιτροπή αποφάσισε να χορηγήσει δάνειο στην Energoatom, Ουκρανία, ύψους 300 000 000 EUR για αναβαθμίσεις της ασφάλειας πυρηνικών σταθμών ηλεκτροπαραγωγής.
Το δάνειο θα χορηγηθεί σε συνεργασία με την ΕΤΑΑ, η οποία χορηγεί εκ παραλλήλου ένα άλλο δάνειο ύψους 300 000 000 EUR.
Οι προϋποθέσεις για την αρχική διαθεσιμότητα του δανείου κρίθηκε ότι εκπληρώθηκαν πλήρως το 2015 και το δάνειο κηρύχθηκε διαθέσιμο.
Στις 27 Μαΐου 2015 η Επιτροπή ενέκρινε στο πλαίσιο του δανείου Ευρατόμ εκταμιεύσεις προς την εταιρεία Energoatom ύψους 100 000 000 EUR, οι οποίες υπόκεινται σε ανάληψη, εκ μέρους της Energoatom, ποσού τουλάχιστον 50 000 000 EUR από το δάνειο που χορηγήθηκε από την ΕΤΑΑ.
Στα εν λόγω δάνεια παρέχονται κρατικές εγγυήσεις που καλύπτουν το 100 % των ποσών που εκκρεμούν στο τέλος του έτους.
Η πρώτη δόση ύψους 50 000 000 EUR εκταμιεύθηκε τον Μάιο του 2017 και η δεύτερη δόση ύψους 50 000 000 EUR εκταμιεύθηκε τον Ιούλιο του 2018.
Η τρίτη δόση ύψους 100 000 000 EUR εκταμιεύθηκε τον Ιούλιο του 2020 και η τελική δόση ύψους 100 000 000 EUR εκταμιεύθηκε τον Δεκέμβριο του 2021.
3.
Δημοσιονομική επίπτωση
Από την έναρξη ισχύος του κανονισμού (ΕΚ, Ευρατόμ) αριθ.
2728/94 του Συμβουλίου, της 31ης Οκτωβρίου 1994, περί ιδρύσεως Ταμείου Εγγυήσεων για τις εξωτερικές δράσεις (ΕΕ L 293 της 12.11.1994, σ.
1), ακολούθως τροποποιημένου με τον κανονισμό (ΕΚ, Ευρατόμ) αριθ.
480/2009 του Συμβουλίου (ΕΕ L 145 της 10.6.2009, σ. 10), όπως τροποποιήθηκε με τον κανονισμό (ΕΕ) 2018/409 (ΕΕ L 76 της 19.3.2018, σ.
1), οι ενδεχόμενες αθετήσεις υποχρεώσεων αναλαμβάνονται από το Ταμείο αυτό εντός του ορίου των διαθέσιμων κεφαλαίων του.
Σύμφωνα με το άρθρο 31 παράγραφος 9 του κανονισμού (ΕΕ) 2021/947 του Ευρωπαϊκού Κοινοβουλίου και του Συμβουλίου, της 9ης Ιουνίου 2021, για τη θέσπιση Μηχανισμού Γειτονίας, Ανάπτυξης και Διεθνούς Συνεργασίας — Παγκόσμια Ευρώπη, για την τροποποίηση και κατάργηση της απόφασης αριθ.
466/2014/ΕΕ του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΕ) 2017/1601 του Ευρωπαϊκού Κοινοβουλίου και του Συμβουλίου και του κανονισμού (ΕΚ, Ευρατόμ) αριθ.
480/2009 του Συμβουλίου (ΕΕ L 209 της 14.6.2021, σ.
1), τα καθαρά περιουσιακά στοιχεία την 31η Ιουλίου 2021 του Ταμείου Εγγυήσεων για τις εξωτερικές δράσεις επρόκειτο να μεταφερθούν στο κοινό ταμείο προβλέψεων.
Η εν λόγω μεταφορά πραγματοποιήθηκε την 1η Αυγούστου 2021.